1994 m. Lietuvos šachmatų čempionatas

1994 m. Lietuvos šachmatų čempionatas – tai 61-asis Lietuvos vyrų ir 43-asis Lietuvos moterų šachmatų čempionatai.

 Lietuvos vyrų šachmatų čempionatas 

61-asis Lietuvos vyrų šachmatų čempionatas vyko Vilniuje, 1994 m. kovo 19 – balandžio 2 d. Bertašius A. Lietuvos sporto žinynas. Vilnius: Lietuvos sporto informacijos centras, 2005. T.13. P. 233–234.

 Dalyviai 

Čempionate dalyvavo 14 žaidėjų: dešimt vilniečių, trys kauniečiai ir vienas iš Jonavos. Dalyvavo visi 1993 m. čempionato prizininkai.

Vyrų čempionate pirmąkart buvo nustatyta tarptautinio meistro norma – 8,8 taško. Turnyras atitiko 5-ąją FIDE kategoriją (vidutinis reitingas 2370). Čempionate taip pat vyko atranka į Lietuvos vyrų rinktinę (šeši žaidėjai), dalyvausiančią Salonikų šachmatų olimpiadoje. Trys pagal reitingą ir kvalifikaciją buvo atrinkti iki čempionato – tris reikėjo atrinkti pagal čempionato geriausius rezultatus.

 Čempionato eiga 
Pirmas ratas. Šiame rate dauguma partijų baigėsi lygiosiomis. Taip sužaidė V. Mališauskas – V. Novikovas, D. Zagoskis – A. Zapolskis, V. Sakalauskas – A. Butnorius, A. Labuckas – Š. Šulskis, E. Šlekys – V. Grabliauskas. Likusios partijos K. Kaunas – K. Kryžius ir G. Piešina – D. Ruželė – baigėsi juodųjų pergalėmis.

Antrajame rate V. Mališauskas su D. Zagorskiu bei D. Ruželė su E. Šlekiu baigė taikiai. Kitose partijose: V. Novikovas baltaisiais pralaimėjo V. Grabliauskui, o K. Kryžius - G. Piešinai. Baltieji įrodė pranašumą partijose: A. Zapolskis – V. Sakalauskas, A. Butnorius – A. Labuckas ir Š. Šulskis – K. Kaunas.

Trečiajame rate lygiosiomis baigėsi partijos V. Sakalauskas – V. Mališauskas, A. Labuckas – A. Zapolskis ir V. Grabliauskas – D. Ruželė. Trejose partijoseː D. Zagorskis – V. Novikovas, K. Kaunas – A. Butnorius ir E. Šlekys – K. Kryžius pergales šventė baltieji ir tik vienoje - G. Piešinos ir Š. Šulskio – juodieji.

Ketvirtajame rate – tik partijoje V. Novikovas – D. Ruželė buvo užfiksuotos lygiosios. Likusios baigėsi taip: V. Mališauskas – A. Labuckas, D. Zagorskis – V. Sabaliauskas ir Š. Šulskis – E. Šlekys 1:0, o A. Zapolskis – K. Kaunas, A. Butnorius – G. Piešina ir K. Kryžius – V. Grabliauskas – 0:1

Po 4-ratų vienvaldžiu lyderiu buvo Š. Šulskis – 3,5 taško. Pustaškiu buvo atsilikę D. Zagorskis ir V. Grabliauskas.R. Survila. Nugalėtojams prizai ir olimpiniai kelialapiai//Lietuvos sportas, 1994 m. kov 24 d., P.8.

 Vyrų čempionato prizininkai 

Čempionate nugalėjo 21 metų kaunietis Šarūnas Šulskis. Jis buvo apdovanotas ne tik aukso medaliu ir prizu, bet ir kelialapiu į Salonikų šachmatų olimpiadą. Tai jo antrasis Lietuvos vyrų čempionato auksas. Finišuojant jis sužaidė lygiosiomis su tarptautiniu meistru vilniečiu Dariumi Zagorskiu ir įveikė Vilniuje studijuojantį Vaidą Sakalauską ir pelnė 10 tš. Iš 13 galimų (+8, -1, =4). Tad jis pusantro taško viršijo normatyvą tarptautinio meistro antrajam balui gauti.

Vilniaus didmeistris Vidmantas Mališauskas kovojo tik dėl apdovanojimų, Mat jam, kaip ir didmeistriams Eduardui Rozentaliui ir Aloyzui Kveiniui, kurie tarp Lietuvos šachmatininkų turėjo aukščiausius reitingus ir kvalifikaciją LŠF vykdomojo komiteto sprendimu vieta šachmatų olimpinėje rinktinėje buvo rezervuota dar iki čempionato. V. Mališauskas priešpaskutiniame rate sužaidęs lygiosiomis su daugkartiniu Lietuvos čempionu tarptautiniu meistru Algimantu Butnoriumi, o paskutiniame nugalėjęs vilnietį Antaną Zapolskį surinko 9 taškus – tiek pat, kaip ir kitas Lietuvos daugkartinis čempionas vilnietis Gintautas Piešina, kuris paskutinuose dviejuose ratuose sužaidė lygiosiomis su vilniečiais Emiliu Šlekiu ir Virginijum Grabliausku. Geresni papildomi rodikliai lėmė Vidmantui Mališauskui sidabro medalį, o bronza atiteko Gintautui Piešinai.A. Matulevičius. Nugalėtojams prizai ir olimpiniai kelialapiai//Lietuvos rytas, 1994 m. balandžio 1 d., P.14.

 Lentelė 

+1994 m. Lietuvos šachmatų čempionatas.Vieta  DalyviaiMiestai 01  02 03040506070809101112 1314 TaškaiBergeris          
1 Šarūnas  Šulskis  Kaunas  ½ 1 0 1 ½ 1 ½ ½ 1 1 1 1 1 10 2 Vidmantas  Mališauskas  Vilnius ½  1 ½ ½ ½ 1 ½ 1 ½ 1 ½ ½ 1 9 55,253 Gintautas Piešina Vilnius 0 0  0 ½ 1 ½ 1 1 1 1 1 1 1 9 47,254 Darius Ruželė Vilnius 1 ½ 1  ½ 1 ½ 0 0 1 1 ½ ½ 1 8,5 5 Virginijus Grabliauskas Vilnius 0 ½ ½ ½  ½ ½ 0 1 1 1 ½ 1 1 8 44,56 Darius  Zagorskis Vilnius ½ ½ 0 0 ½  ½ 1 1 ½ ½ 1 1 1 8 447 Emilis Šlekys Vilnius 0 0 ½ ½ ½ ½  1 1 ½ 1 0 0 1 6,5 8 Algimantas  Butnorius Kaunas ½ ½ 0 1 1 0 0  1 0 ½ ½ 0 1 6 9 Aidas  Labuckas,  Jonava ½ 0 0 1 0 0 0 0  ½ ½ 1 1 1 5,5 10 Kęstutis  Kaunas Kaunas 0 ½ 0 0 0 ½ ½ 1 ½  1 1 0 0 5 11 Antanas  Zapolskis Vilnius 0 0 0 0 0 ½ 0 ½ ½ 0  1 1 1 4,5 12 Vaidas  Sakalauskas Vilnius 0 ½ 0 ½ ½ 0 1 ½ 0 0 0  1 0 4 26,2513 Vitalijus Novikovas Vilnius 0 ½ 0 ½ 0 0 1 1 0 1 0 0  0 4 26,2514 Kęstutis Kryžius Vilnius 0 0 0 0 0 0 0 0 0 1 0 1 1  3                            
1994 m. Lietuvos šachmatų čempionato partijos.

 Lietuvos moterų šachmatų čempionatas 

47-asis Lietuvos moterų šachmatų čempionatas vyko Vilkaviškyje, 1994 m. kovo 19 – balandžio 2 d.

Dalyvavo 14 šachmatininkių iš įvairių miestų: penkios vilnietės, trys panevėžietės, dvi kaunietės, dvi žaidėjos iš Vilkaviškio ir po vieną iš Šiaulių ir Mažeikių.
Dalyvavo visos 1993 m. metų čempionato prizininkės.

 Moterų čempionato eiga 
 Čempionato pradžia 
Čempionatas vyko Vilkaviškio centrinėje bibliotekoje. Po keturių ratų pirmavo visus taškus (4) surinkusi septyniolikametė panevėžietė Dagnė Čiukšytė. Po jos sekė 3,5 taško turinti (taip pat septyniolikametė) Vilniaus moksleivė Lina Stasiūnaitė.Kas kur kada// Santaka, 1994 m. kov 24 d.

 Prizininkės 
Visą laiką buvusi lydere panevėžietė Dagnė Čiukšytė, surinkusi 9,5 taško iš 13 galimų, laimėjo čempionatą. Paskutiniuose dviejuose ratuose ji nugalėjo vilnietę Laimą Domarkaitę ir sužaidė lygiosiomis su mažeikiete Vilma Paulauskiene. Ji ne tik pirmą kartą laimėjo Lietuvos moterų šachmatų čempionatą, bet ir tapo šachmatų meistre bei olimpinės rinktinės debiutante. Vienu tašku atsiliko dvi žaidėjos: kaunietė Ilona Rudaitytė, per paskutinius du ratus pralaimėjusi šiaulietei Rasai Juočytei, bet pelniusi tašką prieš kaunietę Daivą Zakšauskaitę, bei vilnietė Lina Stasiūnaitė, įveikusi Vilmą Paulauskienę ir pasidalijusi po pustaškį su vilniete Vygante Milašiūte. Pagal pasiektus papildomus rodiklius, antroji vieta atiteko Ilonai Rudaitytei, o trečioji – Linai Stasiūnaitei. Abi pastarosios žaidėjos taip pat iškovojo kelialapį į moterų šachmatų olimpiadąA. Matulevičius. Nugalėtojams prizai ir olimpiniai kelialapiai//Lietuvos rytas, 1994 m. balandžio 1 d., P.14.

 Lentelės 

VietaMiestaiDalyvės Taškai1.  Panevėžys Dagnė Čiukšytė 9,5 (13)2.  Kaunas Ilona Rudaitytė 8,5 3.Vilnius Lina Stasiūnaitė8,54.VilniusVygantė Milašiūtė 8 4.  Vilnius Laima Domarkaitė 8 4. Vilkaviškis   Asta Dambravaitė 8 7. Vilnius   Rasa Bandzienė 7

VietaMiestaiDalyvės Taškai 8.  MažeikiaiA. Matulevičius. Nugalėtojams prizai ir olimpiniai kelialapiai//Lietuvos rytas, 1994 m. balandžio 1 d., P.14.  Vilma Paulauskienė 6,5 9.Vilkaviškis  Rita Dambravaitė 6 10.  Panevėžys Živilė Čiukšytė 5 10. Vilnius    Marina Mališauskienė 5 12.  Šiauliai  Rasa Juočytė4,5 13.  Panevėžys  Asta Leikutė4 14.  Kaunas  Daiva Zakšauskaitė2,5 Bertašius A. Lietuvos sporto žinynas. Vilnius: Lietuvos sporto informacijos centras, 2005. T.13. P. 233–234.

1994 m. Lietuvos moterų šachmatų čempionato partijos. 

 Šaltiniai